Stel die Standaard: Wat is 'n Standaardzoemlens?
Afrikaans (Afrikaans) translation by Gideon Wentink (you can also view the original English article)
Die standaardzoemlens is die fotograaf se handige multinutsmiddel—'n verstelbare lens om landskappe, groepe of argitektuur vas te vang, en 'n telefotolens om 'n onderwerp wat ver is, van nader te beskou of om 'n portret te maak.
Selfs indien u van die skerpheid en wye lensopeninge van primalense hou, het die standaardzoemlens 'n plek in elke mondering. Wanneer u 'n gebeurtenis of 'n troue afneem en nie gereeld van lense kan verwissel nie sal die standaardzoemlense u dag baie vereenvoudig.
Die standaardzoemomvang is op volraamkamera's tipies in die omgewing van 24-70mm in fokuspuntafstand. Vir snoeikameras ("APS-C" vir Canon, "DX" vir Nikon) beteken die snoeifaktor dat die standaardzoemlens gewoonlik ±17-50mm is. Selfs die tipiese "monderinglens" (18-55mm) beslaan hierdie nuttige omvang.
Sien gerus die bostaande les om meer oor die voordele wat die beperkinge van die standaardzoemlens inhou, en hoe dit by u lensversameling kan inpas.
Sien die Volledige Kursus
Waarvoor moet u dus op die uitkyk wees wanneer u 'n nuwe lens kies? Die perfekte aanvulling tot daardie raad is die kursus Wat Elke Fotograaf Van Lense Moet Weet. Nie alle lense is gelyk nie, en ek sal u leer waarvoor u moet kyk soos u begin om u eie lensversameling op te bou.